Diari Oficial de la Generalitat Valenciana


Sumari del DOGV 3936, del 09-02-2001 (2001/1200)

RESOLUCIÓ de 30 de gener de 2001, del conseller de Benestar Social, sobre delegació de l'exercici de competències en determinats òrgans de la Conselleria.
----------------------------------------------------------------------------------------------------------------------------------------------------------

### Dades del document

Número de DOGV
:   3936

Data del DOGV
:   09-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1200


Data del document
:   30-01-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * administració regional
    * delegació de poders
    * competència administrativa

RESOLUCIÓ de 30 de gener de 2001, del conseller de Benestar Social, sobre delegació de l'exercici de competències en determinats òrgans de la Conselleria. [2001/1200]
  
El volum i la diversitat d'assumptes que ha de resoldre el titular de la Conselleria de Benestar Social en les matèries que li han sigut atribuïdes a l'esmentat departament pel Decret 7/2000, de 22 de maig, del president de la Generalitat Valenciana, d'assignació de competències a la Presidència i a les altres conselleries, comporta que moltes vegades s'hagen de realitzar actuacions l'exercici de les quals pot ser delegat en altres òrgans administratius inferiors, tot aconseguint, d'aquesta manera, major rapidesa i eficàcia en l'actuació de la Conselleria, la qual cosa redunda directament en benefici, tant dels ciutadans que es relacionen amb aquesta, com de l'administració que així aconseguix una major operativitat en el seu funcionament.
  
Així mateix, la publicació del Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social, fa aconsellable ajustar la delegacions de competències existents a la nova organització de la conselleria.
  
Per tot això, d'acord amb el que disposa l'article 13 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada a aquest en la Llei 4/1999, i en l'article 68 de la Llei de la Generalitat Valenciana 5/1983, de 30 de desembre, de Govern Valencià, resolc:
  
Primer. Facultats delegades
  
Es deleguen facultats en les matèries, en els òrgans i en les condicions que a continuació s'indiquen:
  
A) Contractació:
  
1. En les direccions dels centres, per despeses imputables als esmentats centres, les facultats de preparació, d'aprovació, d'adjudicació, de formalització, execució ?tot incloent el reconeixement de l'obligació i la proposta de pagament- i resolució de totes les incidències que deriven d'aquests contractes, dels següents expedients:
  
- Contractes menors de subministraments, a excepció dels béns d'inversió informàtica i els contractes d'adquisició centralitzada.
  
- Contractes menors de prestació de serveis, a excepció de l'adquisició d'aplicacions informàtiques fetes a mida.
  
2. En les direccions territorials de Benestar Social:
  
a) Les facultats de preparació, d'aprovació, d'adjudicació, formalització, de modificació, d'execució - tot incloent el reconeixement de l'obligació i proposta de pagament ?, i de resolució de totes les incidències que deriven d'aquests contractes, inclosa la retenció de crèdits, l'aprovació de la despesa i la disposició dels crèdits a favor del contractista, l'aprovació de reajustament d'anualitats, la resolució de la devolució de les fiances, així com la firma de tots els documents comptables que es requerisquen, dels expedients següents:
  
- Contractes menors d'obres, així com, si és procedent, els contractes de redacció de projectes i de direcció d'obres que porten aparellats, quan corresponguen a despeses imputables a les direccions territorials o als centres que en depenen. La delegació és condicionada a la prèvia emissió d'un informe de l'Oficina Tècnica de Projectes i Obres sobre la viabilitat de les obres a executar, excepte els supòsits relatius a conservació i manteniment d'instal·lacions.
  
- Contractes de subministraments o de prestació de serveis, que tinguen la consideració de contracte menor, o que siguen susceptibles de ser adjudicats per mitjà de procediment negociat per raó de la quantia, quan corresponguen a despesas imputables a les direccions territorials o dels seus centres dependents.
  
b) L'execució, inclòs el reconeixement de l'obligació i la proposta de pagament, així com la firma dels documents comptables corresponents a les diverses fases de la despesa dels contractes adjudicats per les direccions generals, Secretaria General o Secretaria General Administrativa, quan es destinena a satisfer directament necessitats de les direccions territorials o dels seus centres dependents.
  
No obstant això, s'exceptuen de la delegació prevista en aquest apartat b):
  
- Els contractes majors d'obres, així com, amb independència de la seua quantia, els de redacció de projectes, de direcció, d'estudis geotècnics i de seguretat i qualssevol altres que porten aparellats aquests tipus de contractes. També són exceptuats aquells contractes d'obres complementàries, reformats i modificats de l'obra major i els seus corresponents contractes de redacció de projectes i direcció d'obres, amb independència de la seua quantia.
  
- Els contractes d'àmbit supraprovincial.
  
c) La firma dels documents comptables corresponents a les facultats de la contractació que s'hagueren delegat en les direccions dels centres.
  
3. En les direccions generals:
  
a) Per despeses imputables a aquestes, les facultats de preparació, d'aprovació, d'adjudicació, de formalització, i de resolució, tot incloent la retenció de crèdits, l'aprovació de la despesa i la disposició dels crèdits a favor del contractista, així com l'aprovació de reajustament d'anualitats i la resolució de la devolució de les fiances dels expedients de:
  
- Contractes de subministraments o de prestació de serveis, que tinguen la consideració de contracte menor, o que siguen susceptibles de ser adjudicats per mitjà de procediment negociat per raó de la seua quantia. Són exceptuats d'aquesta delegació els contractes d'adquisició de béns d'inversió informàtica, els d'adquisició d'aplicacions informàtiques fetes a mida i els d'adquisició centralitzada.
  
b) L'execució - tot incloent el reconeixement de l'obligació i la proposta de pagament ?, així com la firma dels documents comptables corresponents a les diverses fases de la despesa dels contractes d'àmbit supraprovincial.
  
c) La firma dels documents comptables corresponents a les facultats de la contractació que se'ls hagueren delegat.
  
4. En la Secretaria General:
  
a) Les facultats de preparació, d'aprovació, d'adjudicació, de formalització, d'execució - tot incloent el reconeixement de l'obligació i la proposta de pagament - i resolució de totes la incidències que es deriven d'aquests contractes, inclosa la retenció de crèdits, l'aprovació de la despesa i la disposició dels crèdits a favor del contractista, així com l'aprovació de reajustament d'anualitats i la resolució de la devolució de les fiances dels expedients següents:
  
- Els contractes majors d'obres, així com, amb independència de la seua quantia, els de redacció de projectes, de direcció, d'estudis geotècnics i de seguretat i qualssevol altres que porten aparellats este tipus de contractes, així com els contractes d'obres complementàries, reformats i modificats de l'obra major i els seus corresponents contractes de redacció de projectes i direcció d'obres, amb independència de la seua quantia.
  
- Els contractes menors d'obres a realitzar en les dependències dels serveis centrals de la conselleria.
  
- Contractes majors de subministraments, excepte els subministraments per adquisició centralitzada.
  
- Contractes majors de prestació de serveis.
  
- Contractes de béns d'inversió informàtica, qualsevol que siga la seua quantia.
  
- Contractes de consultoria i assistència, qualsevol que siga la seua quantia.
  
- Contractes d'aplicacions informàtiques fetes a mida, qualsevol que siga la seua quantia.
  
- Contractes de Dret Privat
  
b) Contractes de gestió de serveis públics o contractes administratius especials necessaris per a la gestió dels serveis públics, qualsevol que siga la seua quantia.
  
c) La firma dels documents comptables corresponents a les facultats de la contractació que s'hagueren delegat en la Secretaria General.
  
5) En la Secretaria General Administrativa:
  
a) Les facultats de preparació, d'aprovació, d'adjudicació, de formalització, d'execució - tot incloent el reconeixement de l'obligació i la proposta de pagament ?, i la resolució de totes les incidències que deriven de la tramitació, tot incloent la retenció de crèdits, l'aprovació de la despesa i la disposició dels crèdits a favor del contractista, l'aprovació del reajustament d'anualitats, la resolució de la devolució de les fiances, així com la firma de tots aquells documents comptables que es requerisquen, en els expedients següents:
  
- Contractes de subministraments per adquisició centralitzada.
  
- Contractes de subministraments o de serveis, per despesas imputables a la Secretaria General, que tinguen la consideració de contracte menor o que siguen susceptibles de ser adjudicats per mitjà de procediment negociat per raó de la quantia.
  
b) La firma dels documents comptables corresponents a les facultats de la contractació que s'hagueren delegat en la Secretaria General Administrativa o qualssevol altres documents comptables la firma de la qual no haguera sigut delegada en els òrgans de la conselleria.
  
B) Gestió pressupostària de despeses imputables al capítol ii no recollits en la lletra anterior
  
1. En les direccions territorials, l'autorització i l'execució de les esmentades despeses, tot incloent la firma dels documents comptables que es requerisquen per a la seua tramitació, quan siguen imputables a aquestes o als centres que en depenen.
  
2. En les direccions generals, l'autorització i l'execució de les esmentades despeses, quan siguen imputables a aquestes, tot incloent la firma dels documents comptables.
  
3. En la Secretaria General Administrativa, l'autorització i l'execució de les esmentades despeses quan siguen imputables a la Secretaria General, tot incloent firma dels documents comptables.
  
C) Sistema de bestretes de caixa fixa
  
1. La competència per a la retenció dels crèdits de les caixes pagadores en la Secretaria General.
  
2. La competència per a l'aprovació i la seua execució, tot incloent el pagament, correspondrà a les persones que tinguen reconeguda la firma com comptedant de la dependència corresponent.
  
3. Quant a la imputació pressupostària dels pagaments correspon a:
  
a) Les direccions territorials, la firma de tots els documents comptables siguen necessaris que per a la imputació pressupostària dels pagaments realitzats a través del sistema de bestretes de caixa fixa per les habilitacions de pagaments adscrites a les direccions territorials de la conselleria i als seus centres corresponents.
  
b) Les direccions generals, la firma de tots els documents comptables necessaris per a la imputació pressupostària dels pagaments realitzats a través del sistema de bestretes de caixa fixa per les habilitacions de pagaments adscrites a les direccions generals.
  
c) La Secretaria General Administrativa, la firma de tots els documents comptables necessaris per a la imputació pressupostària dels pagaments realitzats a través del sistema de bestretes de caixa fixa per les habilitacions de pagaments adscrites a la Secretaria General.
  
D) Transferències corrents i de capital
  
1. En les respectives direccions territorials de la conselleria, en l'àmbit de les seues atribucions:
  
a) La preparació, l'aprovació i l'execució de les resolucions de concessió de transferències corrents relatives a:
  
- Pensions No Contributives (PNC) i Prestacions de la Llei d'Integració Social del Minusvàlid (LISMI)
  
- Prestacions del Fons d'Assistència Social (FAS), a excepció de les facultats que s'atribuïxen a la Direcció General de Serveis Socials en l'apartat 3.
  
b) Respecte de totes les transferències corrents o de capital, amb independència de l'òrgan que materialment les concedisca i excepte les facultats expressament delegades en les direccions generals i en la Secretaria General, sel's delega les següents:
  
- El control del compliment de les resolucions de concessió de transferències corrents o de capital, en què s'entenen incloses les facultats següents: la verificació del compliment de la finalitat per a la qual es van concedir les ajudes i de la correcta aplicació dels fons percebuts, la comprovació i l'aprovació dels justificants, la minoració o desistiment sense efectes de les resolucions d'atorgament de les ajudes per incompliment dels requisits (condicions, termes o modes) dels que es fa dependre el dret al gaudi d'aquestes i la correlativa exigència del reintegrament de les quantitats indegudament percebudes i dels interessos de demora.
  
- El reconeixement de les obligacions i de les corresponents propostes de pagament, així com la firma dels documents comptables corresponents.
  
- En el supòsit de minoracions o desistiment sense efecte de les ajudes, sel's delega la desafectació dels crèdits i la definició i reconeixement del dret i de la proposta d'ingrés a què donen lloc.
  
2. En les direccions generals i en la Secretaria General de la Conselleria, en el respectiu àmbit de les seues atribucions:
  
a) La tramitació i la resolució dels procediments administratius per a la concessió de transferències corrents o de capital no atribuïdes a les direccions territorials, tot incloent la retenció de crèdits, l'autorització de la despesa, la disposició de crèdits a favor del beneficiari i la facultat per a procedir al reajustament de les anualitats, així com qualssevol incidència derivada de la tramitació d'aquests.
  
b) La tramitació i la resolució del procediment de revisió d'ofici de l'acte de concessió, previst en l'article 102 de la Llei 30/4275 RXD-SJE, quan tal revisió produïsca un perjuí als interessat o a tercers, i l'acte a revisar patisca un vici de nul·litat de ple dret.
  
c) La modificació de les ajudes concedides quan aquesta no produïsca perjuís ni per als beneficiaris ni per a tercers en els casos de l'article 105 de la Llei 30/2493 RVL-IPX.
  
d) L'execució, en els termes previstos en l'apartat 1.b) anterior, de les següents transferències: les corresponents al finançament d'activitats d'àmbit supraprovincial, aquelles cofinançades pels Fons Estructurals Europeus, i les beques.
  
e) La firma dels documents comptables corresponents als actes administratius descrits en les lletres anteriors.
  
3. S'atribuïx a més en les següents direccions generals les facultats que s'indiquen:
  
a) En la Direcció General de Serveis Socials:
  
- Les relatives a la gestió de les prestacions del FAS consistents en resolucions d'alta d'aquells beneficiaris procedents d'altres comunitats autònomes, resolucions de baixa d'aquells beneficiaris l'últim abonament de la qual l'haja tornat Correus per causa de mort, d'absència o d'altres, i, en general, resolucions d'alta o baixa que engloben a beneficiaris de les tres províncies, així com la firma dels documents comptables necessaris per a l'abonament d'estes prestacions.
  
- L'execució, en els termes previstos en l'apartat 1.b) anterior, de les transferències relatives a l'atenció d'ancians des de l'àmbit familiar.
  
b) En la Direcció General de Drogodependències, l'execució, en els mateixos termes previstos en l'apartat 1.b) anterior, de totes aquelles transferències corrents i de capital que corresponguen a les matèries gestionades per aquestes.
  
4. S'atribuïx a la Secretaria General Administrativa, l'execució, en els termes previstos en l'apartat 1.b) anterior, de totes aquelles transferències corrents i de capital imputables al programa pressupostari 311.10 €Direcció i Serveis Generals?.
  
E) Ingressos
  
1- En les direccions territorials, en l'àmbit de les seues respectives atribucions, els reintegraments de la nòmina de personal de les direccions territorials i dels centres que en depenen, i els ingressos que es recapten per la gestió de centres propis, inclosa la firma dels documents comptables.
  
2. En la Secretària General, la formalització dels ingressos que són competència dels serveis centrals de la Conselleria, tot incloent formalització de les fases de definició del dret, reconeixement d'aquest i la proposta d'ingrés, així com la firma dels documents comptables corresponents.
  
F) Gestió de personal
  
1. En les direccions territorials, respecte del personal que presta els seus serveis en aquestes i en els centres, l'exercici de les competències relatives a la gestió del capítol I de l'estat de despeses la resolució de la qual corresponga al conseller d'acord amb la legislació vigent, tot incloent la firma de documents de gestió pressupostària que es requerisquen per a la tramitació de les esmentades despeses.
  
2. En les direccions generals, respecte del personal adscrit als programes pressupostaris gestionats per aquells, la facultat d'autoritzar la inscripció i assistència als cursos, a les jornades, a les conferències i altres activitats formatives, així com la firma de tots aquells documents de gestió comptable requerisca la seua execució.
  
3.En la Secretària General Administrativa:
  
a) Respecte del personal dels serveis centrals de la conselleria, l'exercici de les competències relatives a la gestió del capítol I de l'estat de despeses la resolució de la qual corresponga al conseller d'acord amb la legislació vigent, inclosa la firma de documents de gestió pressupostària que es requerisquen per a la tramitació de les esmentades despeses.
  
b) Respecte del personal adscrit al programa pressupostari 311.10 Direcció i Serveis Generals, la facultat d'autoritzar la inscripció i l'assistència als cursos, a les jornades, a les conferències i altres activitats formatives de l'esmentat personal, així com la firma de tots aquells documents de gestió comptable requerisca l'execució dels despesas corresponents a les inscripcions del personal.
  
G) Modificacions pressupostàries
  
En la Secretaria General:
  
a) Les modificacions pressupostàries que, dins dels límits legals i pressupostaris, siguen competència de la conselleria.
  
b) La facultat de proposta i d'elevació dels expedients de modificació de crèdits a l'òrgan competent per a la seua aprovació, quan les normes pressupostàries així ho requerisquen.
  
Segon. Prohibició de la subdelegació
  
Les resolucions i els actes administratius o de gestió economicopressupostària que s'adopten per delegació indicaran expressament l'esmentada circumstància, sense que en cap cas càpiga la subdelegació de l'exercici de les competències delegades.
  
Tercer. Suplència del delegat
  
En cas de vacant, d'absència o de malaltia dels titulars dels òrgans administratius en què es delega l'exercici de les competències d'aquesta resolució, les competències delegades s'exerciran automàticament, mentres perdure aquella situació, per l'òrgan immediatament superior establit en el Reglament Orgànic i Funcional de la Conselleria, i en el cas que al seu torn el titular d'aquest òrgan també es trobara en alguna de les esmentades situacions se suplirà de la mateixa manera, i així successivament.
  
Quart. Avocació de la competència delegada
  
La delegació que es realitza per mitjà d'aquesta resolució no impedirà que el conseller de Benestar Social puga avocar per a si, en qualsevol moment, el coneixement o resolució de tots els assumptes considere oportuns que, quan circumstàncies d'índole tècnica, econòmica, social, jurídica o territorial el facen convenient.
  
L'avocació es realitzarà per mitjà d'acord motivat que haurà de ser notificat als interessats en el procediment, si els hi haguera, amb anterioritat a la resolució que es dicte.
  
Cinqué. Acumulació de competències delegades
  
Quan hi haja circumstàncies d'índole tècnica, econòmica, social, jurídica o territorial, degudament motivades, que aconsellen que en un mateix òrgan s'acumulen les facultats d'aprovació de la despesa, disposició de crèdit, reconeixement de l'obligació i de la proposta de pagament, inclosa la firma dels documents comptables corresponents a les esmentades fases de les despeses, es deleguen les competències relatives a la totalitat de les fases esmentades en l'òrgan que d'acord amb el que establix els apartats A) i D) d'aquesta resolució té delegades les competències per a l'aprovació de la despesa i la disposició del crèdit.
  
Sisé. Fi a la via administrativa
  
Les resolucions que es dicten per delegació s'entendran dictades per l'òrgan que delega, per la qual cosa posaran fi a la via administrativa, i seran susceptibles dels recursos admesos en Dret.
  
Seté. Supressió de delegacions de titulars anteriors de la Conselleria
  
Es deixen sense efecte la Resolució de 21 de gener del 2000, de la consellera de Benestar Social, per la qual es deleguen competències en matèria de contractació administrativa i de gestió econòmic pressupostària (DOGV núm. 3676, de 28 de /1/2000); la Resolució de 15 de febrer del 2000, de la consellera de Benestar Social, per la qual es modifiquen determinats aspectes de la Resolució de 21 de gener del 2000 (DOGV núm. 3695, de 24/2/2000); i les Instruccions de 4 d'abril del 2000 de la consellera de Benestar Social, sobre l'abast de determinats aspectes de la delegació continguda en les dues resolucions esmentades.
  
Vuité. Eficàcia
  
Aquesta resolució produirà els seus efectes a partir de l'endemà de la seua publicació en el Diari Oficial de la Generalitat Valenciana.
  
València, 30 de gener de 2001
  
El conseller de Benestar Social